Sarkandaugava (stacija)

Sarkandaugava ir dzelzceļa stacija Rīgas Ziemeļu rajonā līnijā Zemitāni—Skulte. Tajā pietur visi Skultes virziena elektrovilcieni un ir arī intensīva kravas satiksme. Skultes virziena sliežu izvērsuma rajonā atrodas dzelzceļa pārbrauktuve, kas savieno Tilta ielu ar Meža prospektu. Oficiāli Sarkandaugava ir Mangaļu stacijas līnijas parks. Tajā ir divi elektrificēti galvenie ceļi pasažieru un kravas vilcienu pieņemšanai, nosūtīšanai un caurlaišanai un viens kravas vilcienu pieņemšanas un nosūtīšanas ceļš. Bez tam stacijā ir izlikšanas strupceļš vilcienu stāvēšanai, viens izvilkšanas strupceļš, kā arī aizsargstrupceļš. Stacijā darbojas biļešu kase.

Vēsture 
Stacija atklāta 1872. gadā. Pašreizējās stacijas vietā 19. gadsimta beigās līdz ar līnijas Rīga—Mangaļi būvniecību tika iekārtota platforma "Aleksandra Augstumi"  (Александровская высота). Ap 1915. gadu tā tika pārdēvēta par Sarkandaugavu. 1920. gadu pirmajā pusē vilcieni te nepieturēja. 1925. gadā tika atvērta atjaunotā stacija. Sarkandaugavas stacija ir savienota ar pievedceļiem ar stikla un finiera rūpnīcām. Pievedceļš uz degvielas noliktavu Mežaparkā (slēgto Vudisona terminālu) daļēji nojaukts 2013. gadā. Stacija bija savienota arī ar Bērnu dzelzceļu Mežaparkā, kurš tika nojaukts 1997. gadā.

Attēlu galerija

Atzars uz Vudisona terminālu

Ārējās saites 
 Rīga. Strādnieki Sarkandaugavas stacijā. 1940. gadi
 Kravas vilciens šķērso Sarkandaugavas staciju (video)
 Sarkandaugavas stacija Otrā pasaules kara laikā
 Sarkandaugavas stacija 1926. gadā

Atsauces

Ārējās saites 

Dzelzceļa satiksme Rīgā
Dzelzceļa stacijas Latvijā
 
Mežaparks
Dzelzceļa līnijas Zemitāni—Skulte stacijas un pieturas punkti